เปิดตัวตน ทุเรียนนนท์ ก้านยาว ก๊วน 2 ล้อขอล้างภาพเด็กแว้น
ความตกตะลึงพรึงเพริดของคนในสังคมซึ่งเกิดขึ้น เมื่อวันที่ 9 ส.ค.2558 ที่ผ่านมา หลังพบเห็นกลุ่มก้อนจักรยานยนต์นับพันนับหมื่นคัน วิ่งเกลื่อนถนนทั้งในกรุงเทพมหานครและอีกหลายจังหวัดในเวลาที่ใกล้เคียงกัน จนเกิดเสียงวิพากษ์วิจารณ์กันอื้ออึงว่า เหล่าเทพบุตรนักบิดเหล่านี้ เป็นใคร? มาจากไหน? และเพราะอะไร จึงมารวมตัวกันได้เป็นจำนวนมาก ประหนึ่งเหมือนกำลังจะท้าทาย ม.44 สำหรับการกวาดล้างบรรดาเด็กแว้นป่วนเมือง ที่รัฐบาลเพิ่งประกาศใช้สดๆ ร้อนๆ หรือไม่?,ทุกๆ คำถามจากคนในสังคมดังกล่าวนั้น ,ทีมข่าวเฉพาะกิจไทยรัฐออนไลน์, จะพาทุกท่านไปรับฟังทุกคำชี้แจง จากปากของผู้ก่อตั้ง กลุ่มทุเรียนนนท์ ก้านยาว ซึ่งเป็นผู้นัดหมาย กลุ่มคนรักการขับขี่รถจักรยานยนต์ทางเฟซบุ๊ก จนทำให้เกิดมหกรรมการนัดหมายของบรรดาวีรบุรุษนักบิดในครั้งนั้น ว่า แท้ที่จริงแล้ว ความจริงคือ?,เมื่อ ทุเรียนนนท์ ก้านยาว ก๊วน 2 ล้อ เกิดขึ้น?,นายวีรเวทย์ เหมพิจิตร อายุ 34 ปี อาชีพธุรกิจส่วนตัว ผู้ก่อตั้งกลุ่มทุเรียนนนท์ ก้านยาว, เปิดใจกับทางทีมข่าวเฉพาะกิจไทยรัฐออนไลน์ ว่า กลุ่ม ทุเรียนนนท์ ก้านยาว เป็นชื่อที่มาจากของดีเมืองนนท์ ตั้งขึ้นเมื่อวันที่ 25 ตุลาคม 2556 เกิดขึ้นจากความชื่นชอบการขี่มอเตอร์ไซค์กับก๊วนเพื่อน นัดหมายกันทางเฟซบุ๊กส่วนตัว โดยเริ่มจากการจัดทริปเที่ยวบึงฉวากและตลาดสามชุก จ.สุพรรณบุรี จำนวน 150 คัน จนรู้สึกว่าทุกคนสนุกและมีความสุขกับการเดินทางด้วยการขี่สองล้อ จึงตัดสินใจตั้งเพจกลุ่ม ใช้ชื่อว่า ทุเรียนนนท์ ก้านยาว กระทั่ง มีกลุ่มคนรักการขี่สองล้อเข้ามากดติดตามมากขึ้นเรื่อยๆ และแสดงความประสงค์อยากร่วมเดินทางไปกับกลุ่มเรา,หลังจากวันนั้น กลุ่มทุเรียนนนท์ ก้านยาว จัดกิจกรรมขึ้นเป็นครั้งที่ 2 มีการรวมตัวเพื่อสังสรรค์ร่วมกัน จำนวน 1,500 คน ที่ จ.นครปฐม ต่อมามีการรวมกลุ่มกันเพื่อรับประทานอาหารเย็น ที่ จ.สระบุรี จำนวน 5,000 คน และวันที่ 22 กุมภาพันธ์ 2558 จัดกิจกรรมเพื่อเดินทางไปเที่ยวชายหาดบางแสน จ.ชลบุรี มีสมาชิก 7,000 คน โดยรวมเงินกันทำบุญเป็นครั้งแรก เพื่อนำเงินไปถวายซ่อมแซมวัดลับแล จ.สระบุรี เป็นจำนวนเงิน 70,000 บาท ซึ่งกิจกรรมที่จัดขึ้น ส่วนใหญ่จะเป็นการเดินทางเพื่อเที่ยวตามสถานที่ต่างๆ ,ปัจจุบันกลุ่ม ทุเรียนนนท์ ก้านยาว ก่อตั้งมา 2 ปี จัดกิจกรรมมาทั้งหมด 11 ครั้ง มีจำนวนสมาชิก 15,000 คน คนติดตามเพจ จำนวน 175,000 คน โดยการจัดทริปแต่ละครั้ง จะไม่มีการลงทะเบียนใดๆ เนื่องจากว่ามีกลุ่มรักการขี่สองล้อเป็นจำนวนมาก ผู้ประสานงานกลุ่มเพียง 50 คนเท่านั้น , ผู้ก่อตั้งกลุ่ม เล่า,เปิดใจ ทุเรียนนนท์ ก้านยาว ฟังจากปาก ผู้ก่อตั้งกลุ่ม,สำหรับในวันที่ 9 ส.ค.58 นั้น แรกเริ่มเดิมที ตนและสมาชิกกลุ่มทุเรียนนนท์ ก้านยาว นัดหมายกันผ่านแฟนเฟจเฟซบุ๊ก เพื่อเดินทางไปทำบุญที่วัดพระบาทน้ำพุ จ.นครนายก ซึ่งระหว่างทาง เวลาประมาณ 8.00 น. ขณะที่ตนนำหน้าไปจะถึงที่นัดหมายแล้ว ทราบข่าวจากน้องในกลุ่มที่ตามมาทีหลังว่า ถูกเจ้าหน้าที่ตำรวจ สน.วิภาวดี เข้าสกัดจับ บริเวณถนนวิภาวดีรังสิต โดยที่ไม่มีสมาชิกกลุ่มหนีแต่อย่างใด ,นายวีรเวทย์ กล่าวว่า หากเจ้าหน้าที่ตำรวจบังคับใช้กฎหมาย ม.44 ที่ จ.นครนายก คาดว่าคงโดนสกัดจับทั้งหมด 15,000 คน อย่างแน่นอน แต่เนื่องจากว่าตนได้ประสานงานกับเจ้าหน้าที่ตำรวจ จ.นครนายก ก่อนหน้าแล้ว ซึ่งทางเจ้าหน้าที่ตำรวจก็ทราบถึงจุดประสงค์เป็นอย่างดีว่า พวกเราต้องการไปเที่ยว ไม่ได้ทำอะไรผิด สิ่งใดที่ผิดก็ให้ว่าไปตามผิด เพราะไม่มีใครขัดกฎหมายได้ ,ผู้ก่อตั้งกลุ่ม เล่าอีกว่า การจัดทริปครั้งนี้ ทางกลุ่มได้เตรียมการมาเป็นเวลา 1 เดือน โดยการสำรวจเส้นทางในแต่ละจังหวัดทั้งหมด 8 จุดใหญ่ ได้แก่ นครปฐม ราชบุรี อยุธยา สระบุรี โคราช ชลบุรี ฉะเชิงเทรา และกรุงเทพฯ ซึ่งได้ประสานงานกับตำรวจในท้องถิ่นเกี่ยวกับเส้นทางต่างๆ ยกเว้นกรุงเทพฯ เนื่องจากกลุ่มที่ใช้เส้นทางในกรุงเทพฯ เป็นเพียงกลุ่มเล็ก โดยที่ไม่คิดว่าจะสร้างความเดือดร้อน ส่งผลต่อการจราจรติดขัด รวมถึงไม่ทราบมาก่อนว่า ถนนวิภาวดีฯ มีการปิดถนนในวันและเวลาดังกล่าว ,นายวีรเวทย์ ระบุ,ทุกครั้งที่มีการจัดกิจกรรมขึ้น ตนในฐานะแอดมินกลุ่ม จะประกาศผ่านแฟนเพจ เพื่อนัดหมายวัน เวลา และสถานที่การทำกิจกรรม โดยคนที่มีความประสงค์จะเข้าร่วม จะต้องทำตามกฎระเบียบที่กำหนด คือ 1. การรณรงค์ให้เปิดไฟใส่หมวก 2. ไม่ทำสิ่งที่นำไปสู่การผิดกฎหมายทุกชนิด และ 3. ขอให้มาเฉพาะคนที่รักการขี่มอเตอร์ไซค์ด้วยกัน หากเป็นเด็กอายุต่ำกว่า 18 ปี จะต้องมีผู้ปกครองไปด้วยทุกครั้ง,นอกจากนี้ ทางกลุ่มมีการทำเสื้อขึ้นมา เพื่อเป็นสัญลักษณ์แสดงตัวเป็นกลุ่มทุเรียนนนท์ฯ และรณรงค์ให้ใส่มาพร้อมกันในวันทำกิจกรรม ราคาเสื้อ ตัวละ 350-400 บาท โดยมีสมาชิกมีความประสงค์สั่งเสื้อมาทั้งหมด 2,000 ตัว ซึ่งการรวมกลุ่มเพื่อกิจกรรมในครั้งนี้ สามารถรวบรวมยอดได้ จำนวน 67,009 บาท ซึ่งตนและคณะกลุ่มจะนำเงินไปทำบุญ ณ วัดพระบาทน้ำพุ จ.นครนายก ในวันอาทิตย์ที่ 16 ส.ค.นี้ โดยรถยนต์ส่วนบุคคล ทั้งนี้ กำไรที่ได้จากการขายเสื้อ จำนวน 500,000 บาท นำไปจัดกิจกรรมที่จะมีขึ้นช่วงปลายปีนี้ เช่น ค่าสนามแข่งรถ ค่าจ้างแขกรับเชิญ คุณแจ๊ส ชวนชื่น ค่าเต้นท์ ค่าทีมงาน และค่าอื่นๆ ,เดินทาง ท่องเที่ยว จุดประสงค์หลัก กลุ่มรัก 2 ล้อ ,นายวีรเวทย์ กล่าวว่า การจัดตั้งกลุ่มขึ้นมา เพื่อต้องการเอาใจคนรักการขี่มอเตอร์ไซค์ เที่ยวและทำบุญไปด้วยกัน รวมถึงเพื่อต้องการจะปรับเปลี่ยนภาพลักษณ์ของกลุ่มเด็กแว้น มองเด็กแว้นในมุมมองที่ต่างออกไป เป้าหมายสูงสุดของการตั้งกลุ่มนี้ คือ ต้องการเปลี่ยนมุมมองและความคิดของเด็กแว้น ว่า การขี่มอเตอร์ไซค์ไม่จำเป็นต้องแข่งรถกันเท่านั้น แต่สามารถใช้เป็นยานพาหนะในการทำกิจกรรมต่างๆ ได้อีกมากมาย,บทเรียนนักบิด กับสิ่งที่อยากขอโทษ,ผู้ก่อตั้งกลุ่ม ทุเรียนนนท์ฯ กล่าวอีกว่า เหตุการณ์ครั้งนี้ถือเป็นบทเรียนสำคัญ สอนถึงความรอบคอบในการวางแผนทุกอย่าง หลังจากนี้คงต้องตรวจสอบเส้นทางให้มากขึ้น ประสานงานกับ ทาง บก.จร. เพื่อขอรถนำและปิดท้ายขบวน รวมถึงจะประกาศเน้นย้ำเรื่องการปฏิบัติตามกฎระเบียบที่กำหนด และเยาวชนอายุต่ำกว่า 18 ปี จะต้องมีผู้ปกครองไปด้วย, ผู้ก่อตั้งกลุ่มทุเรียนนนท์ ก้านยาว กล่าว,ขี่สองล้อ มีเพื่อนร่วมทาง สนุก ท้าทาย เหตุผลที่อยากลอง,นายธีรศักดิ์ (ไม่ขอเปิดเผยนามสกุล) อายุ 20 ปี นักศึกษา, เล่าว่า ตนเป็นคนหนึ่งที่ตัดสินใจเข้าร่วมเดินทางกับกลุ่มทุเรียนนนท์ ก้านยาว เป็นครั้งแรก โดยออกเดินทางจาก จ.สุรินทร์ เวลา 21.00 น. ของคืนวันเสาร์ที่ 8 ส.ค.ที่ผ่านมา เพื่อมารวมตัวกับกลุ่ม จ.สระบุรี ซึ่งเหตุผลที่ตัดสินใจเข้าร่วม เนื่องจากชื่นชอบการขี่มอเตอร์ไซค์เป็นการส่วนตัว ประกอบกับติดตามความเคลื่อนไหวของกลุ่มนี้ผ่านแฟนเพจ จึงรู้สึกอยากลองมาสักครั้ง เนื่องจากเป็นกิจกรรมที่น่าสนใจ มีกลุ่มคนรักสองล้อขี่ร่วมทางไปด้วยกันหลายร้อยกิโลเมตร ทำให้รู้สึกว่าเป็นสิ่งที่จะสนุกและท้าทาย,นายธีรเดช บัวพุ่ม อายุ 17 ปี นักเรียนชั้นมัธยมศึกษาปีที่ 6 โรงเรียนแห่งหนึ่งย่านวังหลัง เล่าว่า ตนรู้จักกลุ่มทุเรียนนนท์ ก้านยาว ทางเฟซบุ๊ก โดยปกติจะติดตามความเคลื่อนไหวของกลุ่มนี้ตลอดว่า มีการจัดกิจกรรมที่ไหนบ้าง แต่ไม่เคยเข้าร่วม ซึ่งเหตุผลที่ตัดสินใจเข้าร่วมในครั้งนี้ เนื่องจากกลุ่มเพื่อนชักชวนกันไปและคิดว่าเป็นกิจกรรมที่น่าจะสนุก เพราะมีเพื่อนร่วมทางเป็นจำนวนมาก,จุดประสงค์ดี แต่ควรเปลี่ยนวิธีการเดินทาง ความเห็นจาก พล.ต.ท. ประวุฒิ ถาวรศิริ,ทั้งนี้ ทีมข่าวฯ ได้ติดต่อไปยัง ,พล.ต.ท. ประวุฒิ ถาวรศิริ โฆษกสำนักงานตำรวจแห่งชาติ, กล่าวว่า การจัดกิจกรรมลักษณะนี้ ผู้จัดงานจะต้องทราบว่า สมาชิกกลุ่มมีใครบ้าง และปริมาณคนที่เข้าร่วมจำนวนกี่คน เนื่องจากจะมีผลต่อการจัดระเบียบเส้นทางและระยะเวลาในการเดินทางให้เป็นไปตามความเหมาะสม ซึ่งการจัดกิจกรรมที่มีการรวมกลุ่มรถจักรยานยนต์เป็นจำนวนมากได้นั้น ทีมจัดกิจกรรมต้องมั่นใจว่า จะสามารถดูแลควบคุมความประพฤติ ความถูกต้อง และลักษณะการขับขี่ให้เป็นไปอย่างเป็นระเบียบได้ทั้งหมด, พล.ต.ท.ประวุฒิ กล่าวทิ้งท้าย
ฟังทุกคำชี้แจง จากปากของผู้ก่อตั้ง กลุ่มทุเรียนนนท์ ก้านยาว ซึ่งเป็นผู้นัดหมาย กลุ่มคนรักการขับขี่รถจักรยานยนต์ทางเฟซบุ๊ก จนทำให้เกิดมหกรรมการนัดหมายของบรรดาวีรบุรุษนักบิดในครั้งนั้น ว่า แท้ที่จริงแล้ว ความจริงคือ?
กลุ่มทุเรียนนนท์ก้านยาว,สกัดจับ กลุ่ม จยย.,มาตรา44,ทีมข่าวเฉพาะกิจไทยรัฐออนไลน์,เยาวชน,กลุ่มมอเตอร์ไซค์,กลุ่มมอเตอร์ไซค์ทำบุญ,สกัดจับจักรยานยนต์ถนนวิภาวดี,รวมตัวขี่มอเตอร์ไซค์,กลุ่มจักรยานยนต์,ม.44,วีรเวทย์ เหมพิจิตร,กลุ่มคนรักการขี่สองล้อ,กลุ่มรักสองล้อ,กลุ่มชอบขี่มอเตอร์ไซค์,ข่าว,สกู๊ปเฉพาะกิจ,ข่าวสังคม,ไทยรัฐออนไลน์,พล.ต.ท. ประวุฒิ ถาวรศิริ,เด็กแว้น,ภาพลักษณ์เด็กแว้น